smcproject/ml-wiki-sentences huggingface dataset:
പലസ്തീനിലെ കഫ്റ് മലാലിലെ ജൂതകുടുംബത്തിലാണ് ഏരിയൽ ഷീനെർമാന്റെ ജനനം.
തെൽ അവീവ് സർവകലാശാല, ജറൂസലം ഹീബ്രു സർവകലാശാല എന്നിവിടങ്ങളിൽ വിദ്യാഭ്യാസം നേടിയ അദ്ദേഹം സൈനികനായാണ് ഔദ്യോഗിക ജീവിതം ആരംഭിച്ചത്.
പത്താംവയസ്സിൽ സയണിസ്റ്റ് യുവജനപ്രസ്ഥാനമായ ഹസാദെയിൽ പ്രവർത്തിച്ചു.
പതിനാലാംവയസ്സിൽ യുവജനമുന്നണിയിൽ ഒരാഴ്ചത്തെ ആയുധ പരിശീലനം നേടി.
അതേവർഷം ജൂതൻമാരുടെ അർധസൈനിക സംഘടനയായ ഹഗാനയിൽ ചേർന്നു.
1948 മെയ് 14-ന് ഇസ്രായേൽ രാഷ്ട്രപ്രഖ്യാപനമുണ്ടായപ്പോൾ ഹഗാന ഇസ്രായേൽ പ്രതിരോധ സേനയായി.
ലാറ്റ്‌റൺ യുദ്ധത്തിൽ ആഴത്തിൽ മുറിവേറ്റെങ്കിലും വീര്യംവിടാതെ പോരാടിയതിന് ഷീനെർമാന്റെ ധീരതയെ പ്രകീർത്തിച്ച് ഇസ്രായേലിന്റെ പ്രഥമപ്രധാനമന്ത്രിയായിരുന്ന ഡേവിഡ് മെൻ ഗുറിയോൺ 'ഷാരോൺ' എന്ന പുതിയ പേരു നൽകി.
ഹീബ്രു ഭാഷയിൽ പടച്ചട്ടയെന്നാണീ വാക്കിനർഥം.
ഇസ്രായേലിന്റെ സ്വാതന്ത്ര്യപോരാട്ടം അവസാനിച്ചപ്പോൾ ഷാരോൺ ഒരു കമ്പനിയുടെ കമാൻഡറായിരുന്നു.
സൂയസ് പ്രതിസന്ധികാലത്ത് മേജറായി.
1969-ലെ ആറുദിനയുദ്ധത്തിൽ മേജർ ജനറലായി പ്രധാന പങ്ക് വഹിച്ചു.
1983ൽ നൂറുകണക്കിന് ആളുകളുടെ മരണത്തിന് ഇടയാക്കിയ പലസ്തീൻ അഭയാർത്ഥിക്യാമ്പ് ആക്രമണത്തിന്റെ ഉത്തരവാദിത്തം സ്വയം ഏറ്റെടുത്തു.
1973-ൽ പട്ടാളത്തിൽനിന്ന് വിരമിച്ചു.
സബ്റ - ശാത്തീല കൂട്ടക്കൊല
സബ്റ, ശാത്തീല ക്യാമ്പുകളിലെ നൂറുകണക്കിന് പാലസ്തീനി അഭയാർഥികളെ വെടിവെച്ചു കൊല്ലാൻ നേതൃത്വം നൽകിയത് ഷാരണായിരുന്നുവെന്ന് കരുതപ്പെടുന്നു.
സ്വബ്‌റ-ശാത്തീല കൂട്ടക്കൊല എന്നറിയപ്പടുന്ന ഈ സംഭവത്തെ ക്രിമിനൽ കൂട്ടക്കൊലയെന്നാണ് 1982 ൽ യു.എൻ രക്ഷാസമിതി 521ാം നമ്പർ പ്രമേയത്തിൽ വിശേഷിപ്പിച്ചിരുന്നു.
ഇന്ത്യ ഈ പ്രമേയത്തെ അനുകൂലിച്ചു.
സബ്റ, ശാത്തീല സംഭവം അന്വേഷിക്കാൻ പടിഞ്ഞാറൻ ലോകത്തെ പ്രമുഖർ നിയോഗിച്ച മുൻ ഐറിഷ് വിദേശകാര്യമന്ത്രി ഷോൺ മെക്ബ്രൈഡിന്റെ നേതൃത്വത്തിലുള്ള കമീഷൻ കൂട്ടക്കൊലക്ക് ഇസ്രായേൽ രാഷ്ട്രത്തിനുള്ള പങ്ക് വെളിച്ചത്തുകൊണ്ടുവന്നിരുന്നു.
ഇസ്രായേൽ കഹാൻ കമീഷനെ നിയോഗിച്ചു.
കമ്മീഷനും സംഭവത്തിൽ ഷാരോണിന്റെ പങ്ക് ചൂണ്ടിക്കാട്ടിയിരുന്നു.
ഇതേ തുടർന്ന് പ്രതിരോധമന്ത്രി പദവി ഷാരോണിന് ഒഴിയേണ്ടിവന്നു.
ഇതെ തുടർന്ന് ഇദ്ദേഹത്തിനു 'ബെയ്‌റൂട്ടിലെ അറവുകാരൻ' എന്ന പേരു വീണു.
സൈന്യത്തിൽനിന്ന് വിരമിച്ച ഷാരോൺ,  വലതുപക്ഷ ലിക്ക്വിഡ് പാർട്ടിയുണ്ടാക്കി.
ഇടയ്ക്കുവെച്ച് രാഷ്ട്രീയപ്രവർത്തനം നിർത്തി വീണ്ടും യുദ്ധ രംഗത്തിറങ്ങി.
പ്രധാനമന്ത്രി യിഷാക് റാബിന്റെ സുരക്ഷാഉപദേഷ്ടാവായി പ്രവർത്തിച്ച അദ്ദേഹം പിന്നീട് കൃഷിമന്ത്രിയായും പ്രതിരോധമന്ത്രിയായും അടിസ്ഥാനസൗകര്യവികസനമന്ത്രിയായും  വിദേശകാര്യമന്ത്രിയായും നിർണായക സ്ഥാനങ്ങളിൽ പ്രവർത്തിച്ചു.
2001-ൽ പ്രധാനമന്ത്രിയായി.
1982-ൽ ഇരുപതിനായിരത്തോളം പേരുടെ മരണത്തിനിടയാക്കിയ ഇസ്രായേലിന്റെ ലബനൻ അധിനിവേശം ഷാരോൺ പ്രതിരോധമന്ത്രിയായിരുന്നപ്പോഴായിരുന്നു.
ലിക്യുഡ് പാർട്ടി പ്രതിനിധിയായി 2001 മുതൽ 2006 വരെ പ്രധാനമന്ത്രിയായിരുന്ന ഷാരോൺ, തീവ്ര പലസ്തീൻ വിരുദ്ധ വികാരം പ്രചരിപ്പിച്ചാണ് ഇസ്രയേൽ രാഷ്ട്രീയത്തിൽ പ്രവേശിക്കുന്നത്.
2005-ൽ ഗാസാ മുനമ്പിലെ കുടിയേറ്റങ്ങൾ അവസാനിപ്പിക്കാനും പണിത കെട്ടിടങ്ങൾ പൊളിക്കാനുമുള്ള തീരുമാനം ഷാരോണിലെ സ്വന്തം പാർട്ടിക്കുതന്നെ അനഭിമതനാക്കി.
തിരഞ്ഞെടുപ്പിൽ മത്സരിക്കാൻ കാദിമ എന്ന പേരിൽ പുതിയ പാർട്ടിയുണ്ടാക്കിയെങ്കിലും പക്ഷാഘാതത്തെത്തുടർന്ന് കിടപ്പിലായി.
2006-ൽ രണ്ടാമത്തെ പക്ഷാഘാതമുണ്ടായതിനെത്തുടർന്ന് മരണം വരെ എട്ട് വർഷമായി അബോധാവസ്ഥയിൽ ചികിത്സയിലായിരുന്നു.
യുദ്ധക്കുറ്റവാളി
പലസ്തീനും അനുകൂല രാഷ്ട്രങ്ങളും ഷാരോണിനെ അന്താരാഷ്ട്ര ക്രിമനിൽകോടതിയിൽ വിചാരണചെയ്യാൻ ആഗ്രഹിച്ചു.
അദ്ദേഹത്തിന്റെ മരണത്തെ ചരിത്രനിമിഷമെന്നാണ് ഹമാസ് വിശേഷിപ്പിച്ചത്.
വിവാദങ്ങൾ വെസ്റ്റ്ബാങ്കിനെ ഇസ്രയേലിൽ നിന്ന് വേർതിരിക്കുന്ന കൂറ്റൻ മതിൽ നിർമ്മിക്കാനുള്ള പദ്ധതിക്ക്‌ തുടക്കമിട്ടത് ഷാരോണായിരുന്നു.
ഫലസ്തീൻ പ്രദേശങ്ങൾ കയ്യേറി വീടുകൾ നിർമ്മിക്കുന്നതിനെ ശക്തമായി പ്രോൽസാഹിപ്പിച്ചു.
കുപ്രസിദ്ധമായ സബ്റ - ശാതില്ല കൂട്ടക്കൊലയുടെ സൂത്രധാരനായി കരുതപ്പെടുന്നു.
അവലംബം പുറം കണ്ണികൾ Ariel Sharon's Biography — Detailed account of his military and political career Archived 2018-08-15 at the Wayback Machine .
Ariel Sharon Ariel Sharon: Return to the Temple Mount The Sabra and Shatila Massacres (16–18 September 1982) Timeline of key events in Sharon's life Ariel Sharon Profile on YnetNews Biography of Ariel Sharon at CNN.com Phonecall Archived 2019-03-12 at the Wayback Machine .
— An authentic recording of Ariel Sharon talking to a soldier positioned at one of the Suez Channel bunkers at the beginning of the Yom Kippur War.
Sharon's speech on 30th anniversary of Yom Kippur War Ariel Sharon — The Eleventh Prime Minister of Israel Booknotes interview with Sharon on Warrior: An Autobiography , 17 September 1989.
Archived 2013-10-28 at the Wayback Machine .
Ariel Sharon's Confusing Legacy — slideshow by Der Spiegel രചനകൾ ഏരിയൽ ഷാരോൺ ലൈബ്രറികളിൽ ( വേൾഡ്കാറ്റ് കാറ്റലോഗ്) ഏരിയൽ ഷാരോൺ on the Knesset website
ഏരുവേശ്ശി ഗ്രാമപഞ്ചായത്ത് ഏരുവേശ്ശി (ഗ്രാമപഞ്ചായത്ത്) ഏരുവേശ്ശി (ഗ്രാമപഞ്ചായത്ത്) 12°03′58″N 75°33′47″E ﻿ / ﻿ 12.066°N 75.563°E ﻿ / 12.066; 75.563 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ഇരിക്കൂർ ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ ഗ്രാമപഞ്ചായത്ത് പ്രസിഡന്റ് ജോണി മുണ്ടക്കൽ വൈസ് പ്രസിഡന്റ് സെക്രട്ടറി വിസ്തീർണ്ണം 54.06 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 19393 ജനസാന്ദ്രത 359/ ച.
മീ കോഡുകൾ • തപാൽ • ടെലിഫോൺ 670632 +0460 സമയമേഖല UTC +5:30 പ്രധാന ആകർഷണങ്ങൾ
കണ്ണൂർ ജില്ലയിലെ ഇരിക്കൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ ഏരുവേശ്ശീ .
ഏരുവേശ്ശി സ്ഥലനാമം പുഴ - ഏരുവേശ്ശി പുഴയുടെ രണ്ടു ഭാഗത്തായി താമസിച്ചുവരുന്നവർ.
വലിയ വാശിയിൽ (എതിർപ്പുകാണിക്കുന്നവർ) ജീവിച്ചിരുന്നു.
അതിനാൽ, ഇരുവരും വാശിക്കാരായിരുന്നു.
എതിർ ചേരിയിൽ നിന്നും പോരടിച്ചവർ താമസിക്കുന്ന സ്ഥലത്തിന്‌ "എതിർദേശം" എന്നത്‌ ലോപ്പിച്ച്‌ എതിർവേശി അഥവാ "ഏരുവേശ്ശി" എന്ന സ്ഥലനാമം ഉണ്ടായി എന്ന്‌ പറയപ്പെടുന്നു.
ആദ്യകാലഭരണസമിതികൾ
ഏരുവേശ്ശി പഞ്ചായത്തിന്റെ ആദ്യത്തെ പഞ്ചായത്ത്‌ ബോർഡിലേക്ക്‌ തിരഞ്ഞെടുപ്പ്‌ നടത്തുന്നത്‌ 1955 ഡിസംബർ മാസത്തിലാണ്‌.
ആദ്യത്തെ പ്രസിഡന്റ്‌ എം.പി. അബ്രഹാം മറ്റപ്പിള്ളിൽ അതിരുകൾ
1 കിഴക്ക്: പയ്യാവൂർ ഗ്രാമപഞ്ചായത്ത് 2 തെക്ക്: ശ്രീകണ്ഠാപുരം നഗരസഭ 3 പടിഞ്ഞാറ്: ശ്രീകണ്‌ഠാപുരം നഗരസഭ 
4 വടക്ക്: നടുവിൽ പഞ്ചായത്ത്‌ ,കർണാടക സംസ്ഥാനം വാർഡുകൾ കുടിയാൻമല അരീക്കമല ചെറിയ അരീക്കമല നെല്ലിക്കുറ്റി വെമ്പുവ പൂപ്പറമ്പ് മുയിപ്ര എരുവേശ്ശി ചെമ്പേരി ഇടമന ചളിംപറമ്പ താരചീത്ത രത്നഗിരി കൊക്കമുള്ള് ആരാധനാലയങ്ങൾ
എരുവേശ്ശിയിലെ പൗരാണികമായ ക്ഷേത്രങ്ങളിലൊന്നാണ്‌ പാടിക്കുറ്റി ദേവീക്ഷേത്രം.
ചെങ്ങോത്ത്‌ ചുഴലി ഭഗവതി ക്ഷേത്രം, എരുവേശ്ശി തെരുവ്‌ ഗണപതി ക്ഷേത്രം, മുച്ചിലോട്ട്‌ ഭഗവതി ക്ഷേത്രം, പുതിയകാവ്‌, ചെമ്പേരി ലൂർദ് മാതാ പള്ളി തുടങ്ങിയവയാൺ  മുഖ്യ ആരാധനാലയങ്ങൾ.
വിദ്യാഭ്യാസ സ്ഥാപനങ്ങൾ നിർമ്മല ഹയർ സെക്കന്ററി സ്കൂൾ വിമൽ ജ്യോതി എഞ്ചിനീയറിംഗ് കോളേജ് , ചെമ്പേരി അവലംബം 1 2 കേരള സർക്കാർ തദ്ദേശസ്വയം ഭരണ വകുപ്പ് (ഏരുവേശ്ശീ(ഗ്രാമപഞ്ചായത്ത്) ↑
ഏരിയൻ പാസഞ്ചർ പേലോഡ് പരീക്ഷണം
സെന്റർ സ്പേഷ്യലിൽ നിന്ന് യൂറോപ്യൻ ബഹിരാകാശ ഏജൻസിയുടെ ( ESA ) വിക്ഷേപണ വാഹനമായ ഏരിയൻ 1981 ജൂൺ 19 ന് ഇന്ത്യൻ സ്പേസ് റിസർച്ച് ഓർഗനൈസേഷൻ വിക്ഷേപിച്ച സി-ബാൻഡ് ട്രാൻസ്‌പോണ്ടറുള്ള ഒരു പരീക്ഷണാത്മക ആശയവിനിമയ ഉപഗ്രഹമായിരുന്നു ഏരിയൻ പാസഞ്ചർ പേലോഡ് പരീക്ഷണം ( ആപ്പിൾ).
ഫ്രഞ്ച് ഗയാനയിലെ കുറൂവിനടുത്തുള്ള ഗയാനികൾ .
APPLE ഇന്ത്യയുടെ ആദ്യത്തെ ത്രീ-അക്ഷം സ്ഥിരതയുള്ള പരീക്ഷണാത്മക ജിയോസ്റ്റേഷണറി ആശയവിനിമയ ഉപഗ്രഹമായിരുന്നു .
1981 ജൂലൈ 16 ന് ഉപഗ്രഹം 102 ° E രേഖാംശത്തിൽ സ്ഥാപിച്ചു.
672 കിലോഗ്രാം ഉപഗ്രഹം ഇന്ത്യൻ ടെലികമ്മ്യൂണിക്കേഷൻസ് സ്പേസ് റിലേ ഇൻഫ്രാസ്ട്രക്ചറിന്റെ പരീക്ഷണശാലയായി പ്രവർത്തിച്ചു, ഒരു സോളാർ പാനൽ വിന്യസിക്കുന്നതിൽ പരാജയപ്പെട്ടിട്ടും.
ആപ്പിളിന്റെ ഭ്രമണപഥം വൃത്താകൃതിയിലാക്കുന്നതിനുള്ള സോളിഡ്-പ്രൊപ്പല്ലന്റ് അടിസ്ഥാനമാക്കിയുള്ള അപ്പോജി ബൂസ്റ്റ് മോട്ടോർ SLV-3 നാലാം ഘട്ടത്തിൽ നിന്ന് ഉരുത്തിരിഞ്ഞതാണ്.
ടിവി പ്രോഗ്രാമുകളുടെ റിലേയും റേഡിയോ നെറ്റ്‌വർക്കിംഗും ഉൾപ്പെടെ നിരവധി ആശയവിനിമയ പരീക്ഷണങ്ങളിൽ ഇത് ഉപയോഗിച്ചു.
1.2 മീറ്റർ വ്യാസവും 1.2 മീറ്റർ ഉയരവുമുള്ള ഒരു സിലിണ്ടർ ബഹിരാകാശ പേടകമായിരുന്നു അത്.
0.9 മീറ്റർ വ്യാസമുള്ള പാരാബോളിക് ആന്റിനയുമായി ബന്ധിപ്പിച്ചിരിക്കുന്ന രണ്ട് 6/4 GHz ട്രാൻസ്‌പോണ്ടറുകൾ അടങ്ങുന്നതാണ് ഇതിന്റെ പേലോഡ് .
1983 സെപ്തംബർ 19-ന് ഇത് പ്രവർത്തനരഹിതമായി.
1977-1983 കാലഘട്ടത്തിൽ ആപ്പിളിന്റെ പ്രോജക്ട് ഡയറക്ടറായിരുന്നു ആർ.എം.വാസഗം ആപ്പിൾ (സ്പെസിഫിക്കേഷനുകൾ) ദൗത്യം പരീക്ഷണാത്മക ജിയോസ്റ്റേഷണറി ആശയവിനിമയം ഭാരം 670 കിലോ ഓൺബോർഡ് പവർ 210 വാട്ട്സ് പേലോഡ് സി-ബാൻഡ് ട്രാൻസ്‌പോണ്ടറുകൾ (രണ്ട്) ഇറക്കുന്ന ദിവസം ജൂൺ 19, 1981 ലോഞ്ച് വെഹിക്കിൾ ഏരിയൻ -1(V-3) ഭ്രമണപഥം ജിയോസിൻക്രണസ് മിഷൻ ജീവിതം രണ്ട് വർഷം അവലംബം ↑ {{ cite web }} :  CS1 maint: bot: original URL status unknown ( link ) ...
This important opportunity was utilised to build indigenously a 672-kg state-of-the-art three-axis-stabilised (as against the spin-stabilised Aryabhata) geosynchronous communication satellite called APPLE – Ariane Passenger Payload Experiment – which was launched in June 1981.
↑ ↑ 1 2 3 4 5 6 7 8
ഏരിയൽ
യുറാനസിന്റെ ഉപഗ്രഹമാണ് ഏരിയൽ .
1851 ൽ വില്ല്യം ലാസൽ ആണ് ഈ ഉപഗ്രഹത്തെ കണ്ടുപിടിച്ചത്.
മാതൃഗ്രഹത്തിൽ നിന്ന് 1,91,000 കി.
മീറ്റർ അകലെയായി 2.5 ഭൗമ ദിവസങ്ങൾകൊണ്ട് മധ്യരേഖയ്ക്കു സമാന്തരമായ വൃത്താകൃതി സഞ്ചാരപഥത്തിലൂടെ ഇതൊരു പ്രദക്ഷിണം വയ്ക്കുന്നു.
ഗോളാകൃതിയിലുള്ള  ഇതിന്റെ വ്യാസം 1158 കി.
നമ്മുടെ ചന്ദ്രന്റെ മൂന്നിലൊന്ന് വലിപ്പം ഇതിനുണ്ട്.
യുറാനസിന്റെ ഉപഗ്രഹങ്ങളിൽ ഏറ്റവും തിളക്കമുള്ളത് ഏരിയലിനാണ്.
ഏരിയലിലെ ഉപരിതലത്തിൽ പഴയ ഗർത്തങ്ങൾക്ക് പുറമേ നീണ്ട വിള്ളലുകൾ കാണാം.
ഇവയിൽ ചിലതിന് നൂറുകണക്കിന് കി.
നീളവും 10 കി.
വരെ ആഴവുമുണ്ട്.
വിള്ളലുകളുടെ  നിരയായ കച്ചീന ചാസ്മറ്റ , കുയിപി ചാസ്മ , സ്പ്രൈറ്റ് വാലിസ് , ലെപ്ര ചൗൻ വാലിസ് , പിക്സി ചാസ്മ എന്നിവ ഏരിയലിന്റെ ഉപരിതല പ്രത്യേകതകളാണ്.
വിള്ളലുകളുടെ കീഴ്ത്തലം നടുവിൽ വരമ്പുകളുള്ള നിരപ്പുപ്രതലമാണ്.
ഉപഗ്രഹത്തിന്റെ ഹിമം കൊണ്ടുള്ള ബാഹ്യപടലം ഉറഞ്ഞപ്പോൾ അത് വികസിച്ചു വിള്ളലുകളുണ്ടായെന്നും അപ്പോൾ അകത്തുനിന്ന് അതിലേക്ക് ദ്രവം ഒഴുകിവന്നുവെന്നുമാണ് ശാസ്ത്രജ്ഞന്മാർ അനുമാനിക്കുന്നത്.
ഈ ദ്രാവകം ജലമാകാൻ സാധ്യതയില്ല.
കാരണം, ജലഹിമം ഏരിയലിലെ ഇത്രയും താഴ്ന്ന താപനിലയിൽ കാരിരുമ്പ് പോലെ ദൃഢമായിരിക്കും.
ഈ ദ്രാവകം ദ്രവാവസ്ഥയിലെ അമോണിയ, മീഥെയ്ൻ, കാർബൺ മോണോക്സൈഡ് എന്നിവ ആയിരിക്കാനാണ് സാധ്യത.
രണ്ടാംഘട്ടമായിട്ടായിരിക്കണം ഹിമം വിള്ളലുകളുടെ നടുവിൽ ഉയർന്നുവന്ന് വരമ്പുകൾ ഉണ്ടാക്കിയത്.
വോയേജർ 2 ഉപഗ്രഹത്തിന്റെ ധ്രുവങ്ങളിൽ ഒന്നിന് അടുത്തുകൂടി പോയി ഏതാനും ഫോട്ടോകൾ എടുത്തത് മാത്രമാണ് ഏരിയൽ വിശകലനത്തിന് നമുക്ക് ലഭ്യമായ ആധാരം.
അതുപയോഗിച്ച് കൂടുതൽ വിവരങ്ങൾ ഇനിയും അറിയേണ്ടതുണ്ട്.
ഏരിവാള ഇംഗ്ലീഷ് വിലാസം https://ml.wikipedia.org/wiki/Walking_catfish
കേരളത്തിൽ കണ്ടുവരുന്ന  മുശി മത്സ്യമാണ് ഏരിവാള (Walking catfish).
( ശാസ്ത്രീയനാമം : Clarias batrachus ) .
പ്രാദേശികമായി പല പേരുകളിലും ഈ മത്സ്യം അറിയപ്പെടുന്നു.
ഇവയ്ക്ക് അന്തരീക്ഷവായു നേരിട്ട് ശ്വസിക്കാനുള്ള കഴിവുണ്ട്.
പാർശ്വച്ചിറകുകൾ ഉപയോഗിച്ച് ഉരഗങ്ങളെപ്പോലെ ഇവ കരയിലൂടെ ഇഴയുന്നു.
ഇവയുടെ ശരീരത്തിനു ഒരു തരം വഴുവഴുപ്പാണ്.
മുഖത്ത് മീശരോമങ്ങളുണ്ട്.
ഭക്ഷണയോഗ്യമായ മത്സ്യമായതുകൊണ്ട് വിപണിമൂല്യമുള്ള ഒരു മത്സ്യമാണ്.
അവലംബം http://fishbase.mnhn.fr/comnames/CommonNameSummary.php?autoctr=206231
ഏരിയ ബോയ്സ് ഇംഗ്ലീഷ് വിലാസം https://ml.wikipedia.org/wiki/Area_Boys_(film)
നൈജീരിയയിലും യുകെയിലും 2007-ൽ പുറത്തിറങ്ങിയ ഒരു ഹ്രസ്വ നൈജീരിയൻ ചിത്രമാണ് ഏരിയ ബോയ്സ് .
എഡ്ഡി കാഡി, അക്കീം ഒലതുൻബോസുൻ, ഡെലെ അവോസൈൽ, ജാനറ്റ്- നിക്കോൾ എൻസെക്വെ എന്നിവർ അഭിനയിച്ചു.
ഇൻസ്‌പയർ ഫിലിം മീഡിയയ്ക്ക് കീഴിൽ ഒമേലിഹു ൻവാങ്‌ഗുമ സംവിധാനം ചെയ്തു.
സുഹൃത്തുക്കളായ ബോഡെയും ഒബിയും, അഴിമതിയും അത്യാഗ്രഹവും മറ്റെല്ലാറ്റിനെയും മറികടക്കുന്ന ഒരു ലോകത്തിലാണ് ജനിച്ചതും വളരുന്നതും.
തങ്ങളുടെ ബോസുമായുള്ള ബന്ധം വിച്ഛേദിക്കാൻ അവർ തീരുമാനിക്കുന്നു.
കാരണം അവർക്ക് ചുറ്റുമുള്ള അഴിമതിക്കെതിരെ മികച്ച രീതിയിൽ പ്രതിരോധിക്കാൻ സ്വന്തം ബിസിനസ്സ് പങ്കാളിത്തം സ്ഥാപിക്കാൻ അവർ ആഗ്രഹിക്കുന്നു.
എന്നാൽ ചാൾസ് ഡാർവിനെതിരെ നീങ്ങാൻ അവർ ഗൂഢാലോചന നടത്തുകയും അദ്ദേഹം അതിനെക്കുറിച്ച് കണ്ടെത്തുകയും ചെയ്യുമ്പോൾ അവരുടെ പദ്ധതികൾ ആരംഭിക്കുന്നതിന് മുമ്പ് ചോർന്നു.
നഗരത്തിൽ നിന്നും ഡാർവിനിൽ നിന്നും ഓടിപ്പോയ ഈ ജോഡി സൗഹൃദത്തിന്റെ യഥാർത്ഥ മൂല്യം കണ്ടെത്തുന്നു.
ഫലകം:RefFCAT Area Boys ഇന്റർനെറ്റ് മൂവി ഡാറ്റാബേസിൽ
കടത്തുകാരൻ ഇംഗ്ലീഷ് വിലാസം https://ml.wikipedia.org/wiki/Kadathukaran കടത്തുതോണിയിലെ യാത്ര കടത്തുകാരൻ തോണിയിൽ
യാത്രക്കാരെ കടത്തുതോണിയിൽ കയറ്റിയശേഷം തുഴഞ്ഞ് മറുകരയിൽ എത്തിക്കുന്ന തൊഴിലാളിയാണ് കടത്തുകാരൻ .
പുഴയുടെ കരകളെ യോജിപ്പിക്കുന്ന പാലം ഇല്ലാത്ത സ്ഥലത്ത് ഒരു കരയിൽ‌നിന്നും മറുകരയിലേക്ക് മനുഷ്യരേയും ചരക്കുകളും കടത്തുന്നതിന് തോണി, ബോട്ട് എന്നിവ ഉപയോഗിക്കാറുണ്ട്.
അധികം വീതിയും ആഴവും ഇല്ലാത്ത പുഴകളിൽ യാത്രക്കായി തോണി അഥവാ വള്ളം ഉപയോഗിക്കുന്നു.
ആളുകൾ വള്ളത്തിൽ കയറുകയും ഇറങ്ങുകയും ചെയ്യുന്ന പുഴക്കരക്ക് കടവ് എന്ന് പറയുന്നു.
കടനാട് എന്നത് കോട്ടയം ജില്ലയിൽ മീനച്ചിൽ താലൂക്കിൽ ളാലം ബ്ലോക്കിൽ ഉൾപ്പെടുന്ന ഒരു ഗ്രാമ പഞ്ചായത്താണ്.
ഭൂപ്രകൃതിയുടെ സൗന്ദര്യത്തിൽ വിളങ്ങി നില്ക്കുന്ന ഈ പ്രദേശം പാലാ ദേശത്തിനോട് ചേർന്നാണ് നിലകൊള്ളുന്നത്, കടനാടിനോട് ചേർന്നു നില്ക്കുന്ന മറ്റൊരു പട്ടണം തൊടുപുഴയാണ്.
സാംസ്കാരികവും സാഹിത്യവുമായ രംഗങ്ങളിൽ വിലമതിക്കാനാവാത്ത ഒട്ടനവധി അതുല്യപ്രതിഭകളെ സമ്മാനിച്ച ദേശമാണ് കടനാട്, അതിൽ മുഖ്യ സ്ഥാനം അലങ്കരിക്കുന്നത്, ഭാരതത്തിലെ സകലഭാഷകളിലും ആദ്യത്തെ യാത്രവിവരണമായ 'വർത്തമാനപുസ്തകം' (1790) എന്ന റോമാ യാത്രവിവരണം എഴുതിയ ഗോവണ്ണദോർ പാറേമ്മാക്കൽ തോമ്മാ കത്തനാർ ആണ്.
അദ്ദേഹത്തിന്റെ കൃതി മലയാള സാ ഹിത്യചരിത്രത്തിലും കേരളസഭാ ചരിത്രത്തിലും ഒരു അമൂല്യനിധിയാണ്.
ഭാരതത്തിന്റെ വിദേശ അധിപത്യം അവസാനിപ്പിക്കണമെന്ന തിവ്ര വികാരം നിഴലിക്കുന്ന ഈ കൃതി ഒരു ദേശസ്നേഹിയുടെ അത്മാംശം ഉൾചേർന്നിരിക്കുന്ന ഒരു വേറിട്ട ഭാഷാ കൃതിയാണ്.
തിരുവിതാംകൂർ മഹാരാജാവ് കാർത്തിക തിരുനാൾ ആദിത്യൻ കത്തനാർ എന്നു വിശേഷിപ്പിച്ച 'ബഹു.പാലത്തുംതലയ്ക്കൽ മാത്തനച്ചൻ' കടനാട് ദേശക്കാരനാണ്.
ദേശഭക്തിയിലും സഭാ ചരിത്രത്തിലും വിസ്മമരിക്കനാവാത്ത മഹത്വ വ്യക്തിയാണിദ്ദേഹം.
കടനാട് ദേശത്തിന്റെ തിലകക്കുറിയായി വിളങ്ങുന്നത്.
കടനാട് സെന്റ്.
അഗസ്റ്റിൻ ഫൊറോന പള്ളിയാണ്.
പാറേമ്മാക്കൽ തോമ കത്തനാരും വാഴ്ത്തപ്പെട്ട രാമപുരത്ത് കുഞ്ഞച്ചനും ഇവിടെ വികാരിമാരായി സേവനം അനുഷ്ഠിച്ചിട്ടുണ്ട്.
ഇവിടുത്തെ സെന്റ് സെബാസ്റ്റ്യനോസിനോടുള്ള സ്നേഹവും ബഹുമാനവും ദേശവാസികളുടെ മാത്രമല്ല.
ദൂരദേശവാസികളുടെ ഇടയിലും പുകൾപെറ്റതാണ്.
ജനുവരി 15, 16 സഹദയുടെ ദർശന തിരുനാളായി ഭക്തി ആദരവോടെ സഭയും സമൂഹവും ആഘോഷിക്കുന്നു.
സാംസ്കാകാരിക ചരിത്രം പരിശോധിക്കുബോൾ വടക്കുനിന്ന് എത്തി, പിന്നീട് തൊടുപുഴയ്ക്ക് അടുത്ത് കുടയത്തൂരും പിന്നീട് ഭരണനിർവ്വഹണത്തിനായി കടനാട് ആസ്ഥാനമാക്കി ഭരണം നിർവ്വഹിച്ച വടക്കൂർ രാജവംശത്തിന്റെ തുടിപ്പുകൾ മനസ്സിലാക്കാൻ സാധിക്കും.
തിരുവിതാംകൂർ രാജവംശം സ്ഥാപിതമായപ്പോൾ തൊടുപുഴ മുതൽ ഏറ്റുമാനൂർ വരെയുള്ള പ്രദേശം ഇവരുടെ ഭരണത്തിന്റെ കീഴിലായിരുന്നു.
കടനാട് ശ്രീധർമ്മശാസ്ത്ര ക്ഷേത്രവും ദേശത്തിന്റെ സാംസ്കാരിക ചരിത്രത്തോട് ഉൾചേർത്ത് വായിക്കാൻ സാധിക്കും.
കടനാട് പള്ളിയോട് ചേർന്നു നില്ക്കുന്ന കടനാട് സെന്റ്.
സെബാസ്റ്റ്യൻസ് എച്ച്.എസ്.എസ് സ്കൂൾ എന്ന വിദ്യാലയവും പള്ളിയുടെ മുന്നിലൂടെ ഒഴുക്കുന്ന കടനാട് തോടും പ്രകൃതി സൗന്ദര്യത്തിന്റെ മകുടോദാഹരണമാണ്.
നാനാവിധ മതദേശക്കാർ സ്നേഹത്തിൽ അധിവസിക്കുന്ന കടനാട് ഒരു പുണ്യഭൂമിയാണ്.
കടത്തൂർ
കൊല്ലം ജില്ലയിലെ കരുനാഗപ്പള്ളി താലൂക്കിലെ ഓച്ചിറയ്ക്ക് അടുത്തുള്ള ഒരു പ്രദേശം.
കുലശേഖരപുരം പഞ്ചായത്തിലാണ് ഈ പ്രദേശം സ്ഥിതിചെയ്യുന്നത്
കടത്ത് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kadathu
പി.ജി. വിശ്വംഭരൻ സംവിധാനം ചെയ്ത് 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് കടത്ത്.
നസീർ , ശങ്കർ , സോമൻ , ചെമ്പരത്തി ശോഭന എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
യഥാർത്ഥത്തിൽ പ്രിയദർശനാണ് തിരക്കഥ എഴുതിയത്.
പക്ഷേ ചിത്രം തിയേറ്ററുകളിൽ പ്രദർശിപ്പിച്ചപ്പോൾ അതിന്റെ ക്രെഡിറ്റ് സംവിധായകൻ എറ്റെടുത്തു.
സംഭാഷണമാണ് പ്രിയദർശനു നൽകിയത്.
താരം വേഷം 1 പ്രേംനസീർ ഗോപിനാഥ് 2 ശങ്കർ രാജപ്പൻ 3 എം.ജി. സോമൻ രവി 4 ചെമ്പരത്തി ശോഭന മാളു 5 സുമലത തുളസി 6 ജഗതി ശ്രീകുമാർ മീശ വാസു പിള്ള 7 അടൂർ ഭാസി സ്കൂൾ ഹെഡ് മാസ്റ്റർ 8 ആലുംമൂടൻ സ്കൂൾ പ്യൂൺ കിട്ടുപിള്ള 9 നെല്ലിക്കോട് ഭാസ്കരൻ തേവൻ (മാളുവിന്റെ അച്ഛൻ) 10 ടി.ജി. രവി കാളദാമു 11 കെ.പി.എ.സി. അസീസ് പോലീസ് ഓഫീസർ 12 ഭീമൻ രഘു ഗുണ്ട 13 ശുഭ സരള ടീച്ചർ 14 പൂജപ്പുര രവി ആണ്ടിപ്പണ്ടാരം 15 അടൂർ ഭവാനി തുളസിയുടെ അമ്മ 16 ബേബി പൊന്നമ്പിളി 17 ബീന കുമ്പളങ്ങി 18 ആര്യാട് ഗോപാലകൃഷ്ണൻ ഗാനങ്ങൾ വരികൾ: പൂവച്ചൽ ഖാദർ ഈണം: ശ്യാം നമ്പർ.
പാട്ട് പാട്ടുകാർ രാഗം 1 മഞ്ചണാത്തി കുന്നുമ്മേൽ എസ്. ജാനകി 2 പ്രേമരാഗം പടിവന്നൊരു എസ്. ജാനകി 3 പുന്നരേ പൂന്തികളേ ഉണ്ണി മേനോൻ പഹാഡി 4 വെണ്ണിലാച്ചോലയിൽ എസ്.ജാനകി 5 ഓളങ്ങൾ താളം തല്ലുമ്പോൾ ഉണ്ണിമേനോൻ , എസ്.ജാനകി കുറിപ്പുകൾ പി. ജി വിശ്വംഭരനു സംവിധാനം ചെയ്യുന്നതിനായി താൻ എഴുതിയ ആദ്യ തിരക്കഥയുമായി പ്രിയദർശൻ നിർമ്മാതാവ് അരോമ എം. മണിയെ സമീപിച്ചു, എന്നാൽ തിരക്കഥാകൃത്ത് എന്ന നിലയിൽ നവാഗതൻ വിപണിയിൽ വിജയിക്കില്ലെന്ന് തീരുമാനിച്ചതിനാൽ തിരക്കഥ സംവിധായകനെ ഏൽപ്പിച്ചു.
അവലംബം പുറംകണ്ണികൾ കടത്ത്(1981) ഇന്റർനെറ്റ് മൂവി ഡാറ്റാബേസിൽ കടത്ത്(1981) വിഡിയോ യൂട്യൂബിൽ
കടത്തിയൂട്ട്
ഒരാൾ മറ്റുള്ളവരുടെ വീട്ടീൽ വച്ചു നടത്തുന്ന സദ്യയെ കടത്തിയൂട്ട് എന്നു പറഞ്ഞിരുന്നു.
മുമ്പ് ശുദ്രരുടെ ഭക്ഷണം ബ്രാഹ്മണർ കഴിച്ചിരുന്നില്ല.
നായന്മാരും മറ്റു കീഴ് ജാതിക്കാരും വീട്ടീലാരെങ്കിലും മരിച്ചാൽ പതിനാറടിയന്തിരം നടത്തുന്ന അതേ ദിവസം ബ്രാഹ്മണർക്കു വേണ്ടി ക്ഷേത്രഊട്ടുപുരയിലൊ മറ്റൊ വച്ച് നടത്തുന്ന സദ്യയേയും കടത്തിയൂട്ട് എന്നു പറഞ്ഞിരുന്നു.
കടത്തുകാരൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kadathukaran
1965-ൽ പുറത്തിറങ്ങിയ മലയാളചലച്ചിത്രമാണ് കടത്തുകാരൻ .
ശരവണഭവ പിക്ചേഴ്സ് (പ്രൈവറ്റ് ലിമിറ്റഡിനു) വേണ്ടി എ.കെ. ബാലസുബ്രഹ്മണ്യം നിർമിച്ച ചിത്രമാണിത്.
1965 മാർച്ച് 12-നു കേരളത്തിൽ പ്രദർശനം തുടങ്ങിയ ചിത്രം വിതരണം ചെയ്തത് കോട്ടയം ജിയോപിക്ചേഴ്സാണ്.
കടത്തുകാരനായ രാമു തന്റെ അനുജൻ ചന്ദ്രനെ പഠിപ്പിച്ച് ഉദ്യോഗസ്ഥ്നാക്കാൻ പാടുപെടുന്നു.
ഇതേസമയം ഡി.എസ്.പി.യുടെ മകൾ ചന്ദ്രികയുമായി ചന്ദ്രൻ പ്രണയത്തിലാകുന്നു .
ഡി എസ് പിയുടെ മരുമകൻ മുകുന്ദനും ചന്ദ്രികയെ നോട്ടമിട്ടിട്ടുണ്ട്.
കള്ളക്കടത്തു മേധാവി രാജന്റെ കൂടെയാണ് മുകുന്ദൻ.
തന്റെ ജോലി നഷ്ടപ്പെട്ട മുകുന്ദൻ ചന്ദ്രനു കിട്ടുന്ന സബ് ഇൻസ്പെക്റ്റർ ജോലിയിൽ അസൂയയുണ്ട്.
ഇതിനിടെ കള്ളക്കടത്ത് ജോലിയിൽ പെട്ടുപോയ രാമു വെടിയേറ്റ് ആശുപത്രിയിലായി.
പിന്നീട് തന്റെ വിവാഹനിശ്ചയാ‍ഘോഷത്തിൽ  രാമുവിനെ വിലങ്ങു വയ്ക്കേണ്ടി വന്നു ചന്ദ്രന്.
രാമു ജീവനിൽ ഭയന്ന് കള്ളക്കടത്തു രഹസ്യങ്ങൾ വെളിവാക്കുന്നില്ല.
ഡി എസ് പി തന്ത്രപൂവ്വം രാമുവിനെ ജെയിലിൽ നിന്നും പുറത്താക്കുന്നു.
രാമു കള്ളക്കടത്തുകാരുമായി ഏറ്റുമുട്ടി.
ഡി എസ് പിയും സംഘവും തക്ക സമയത്ത് അവിടെയെത്തി അവരെയൊക്കെ പിടി കൂടുന്നു.
അഭിനേതാക്കൾ സത്യൻ - രാമു ഹരി - ചന്ദ്രൻ പ്രേം നവാസ് - മുകുന്ദൻ ജി.കെ. പിള്ള - രാജൻ കോട്ടയം ചെല്ലപ്പൻ അടൂർ ഭാസി - വേലു ഹാജി അബ്ദുൾ റഹിമാൻ - ആണ്ടി പറവൂർ ഭരതൻ അംബിക - തങ്കം ഷീല - മാധുരി അടൂർ പങ്കജം - നാണി സുജാത - ചന്ദ്രിക സുപ്രഭ - നീലാബരി ബേബി വിനോദിനി - വിനോദിനി പിന്നണിഗായകർ യേശുദാസ് കണ്ണൂർ എ.കെ. സുകുമാരൻ കെ.പി. ഉദയഭാനു ലത പി. ലീല എസ്. ജാനകി അണിയറ പ്രവർത്തകർ നിർമാതാവ് - എ.ജെ. ബലസുബ്രഹ്മണ്യം സംവിധായകൻ - എം. കൃഷ്ണൻ നായർ തിരക്കഥ, സംഭാഷണം ‌- കെ. പത്മനഭൻ നായർ ഗാനരചന - വയലാർ രാമവർമ്മ സംഗിതം - ബാബുരാജ് ഛായാഗ്രഹണം - സുബ്ബാറാവു ചിത്രസംയൊജനം - കെ.ഡി. ജോർജ് കലസംവിധാനം - ആർ.ബി.എസ്. മണി.
അവലംബം പുറത്തേക്കുള്ള കണ്ണികൾ സിനിഡയറിയിൽ നിന്ന് കടത്തുകാരൻ
കടത്തനാട്ട്‌ ഉദയവർമത്തമ്പുരാൻ ഇംഗ്ലീഷ് വിലാസം https://ml.wikipedia.org/wiki/Kadathanatt_udayavarma_Thamburan
നിരവധി പ്രാചീനകൃതികൾ പ്രകാശനം ചെയ്യുകയും പ്രസിദ്ധ സംസ്കൃതകൃതികൾ വിവർത്തനം ചെയ്യുകയും ചെയ്ത സാഹിത്യകാരനും സാഹിത്യപ്രവർത്തകനുമായിരുന്നു കടത്തനാട്ട്‌ ഉദയവർമത്തമ്പുരാൻ (17 ജൂലൈ 1867  - 09 സെപ്റ്റംബർ 1906) - (കൊ.വ 1042 കർക്കടകം 4 - 1082 ചിങ്ങം 24) ജീവിതരേഖ
കുറ്റിപ്പുറത്ത് കക്കാട്ട് ഇല്ലത്ത് നാരായണൻ നമ്പൂതിരി യുടെയും  കടത്തനാട്ട് രാജകുടുംബത്തിൽ ആയഞ്ചേരി കോവിലകത്ത് ശ്രീദേവിത്തമ്പുരാട്ടി യുടെയും മകനായി കൊ.
വ 104൦ കർക്കടകം 4, അവിട്ടം നാളിൽ ജനിച്ചു.
കുന്ദമംഗലത്ത് പരമേശ്വരൻ നമ്പൂതിരി, ആയഞ്ചേരി കോവിലകത്ത് കൃഷ്ണവർമ്മ രാജ എന്നിവരായിരുന്നു അദ്ദേഹത്തിന്റെ ആദ്യകാല സംസ്കൃത ഗുരുക്കന്മാർ.
പിന്നീട്, പില്കാലത്ത് 'ചണ്ഡമാരുതൻ' എന്ന പേരിൽ പ്രസിദ്ധനായ കാഞ്ചീപുരം സ്വദേശിയായ സംസ്കൃതപണ്ഡിതൻ വെങ്കടാചാര്യരും അദ്ദേഹത്തെ സംസ്കൃതം അഭ്യസിപ്പിച്ചു.
സംസ്കൃതം കൂടാതെ മലയാളം , ഇംഗ്ളീഷ് എന്നീ ഭാഷകളിൽ അറിവ് നേടിയിരുന്നു.
മാതുലനായിരുന്ന ആയഞ്ചേരിക്കോവിലകത്ത് കുഞ്ഞുണ്ണിത്തമ്പുരാന്റെ പുത്രിയായ കൊളായി കുഞ്ഞിലക്ഷ്മിക്കെട്ടിലമ്മയായിരുന്നു അദ്ദേഹത്തിന്റെ ജീവിത സഖി.
ഈ ദാമ്പത്യത്തിൽ രണ്ടു പുത്രിമാരുൾപ്പെടെ ആറുമക്കളാണുണ്ടായിരുന്നത്.
മൂത്ത പുത്രൻ നാരായണൻ നായർ നാദാപുരം കോടതിയിലെ വക്കീലായിരുന്നു.
പെൺമക്കളിൽ ഒരാൾ (നാരായണിക്കെട്ടിലമ്മ) ഇ.
കെ കുഞ്ഞികൃഷ്ണവർമ്മ വലിയരാജാവിന്റെ പത്നിയും മറ്റൊരാൾ ഉദയവർമ്മയുടെ അനന്തരവനായ കുഞ്ഞികൃഷ്ണവർമ്മ തമ്പുരാന്റെ പത്നിയുമായിരുന്നു.
അവസാനകാലത്ത് വിവിധ രോഗപീഡകൾ അദ്ദേഹത്തെ അലട്ടിയിരുന്നു.
കാമില, ഗുമ്മൻ, അർശ്ശസ്സ് എന്നീ രോഗങ്ങൾക്കൊപ്പം പ്രമേഹരോഗവും മൂർച്ഛിച്ചാണ് അദ്ദേഹം മരണമടഞ്ഞത്.
സാഹിത്യ സേവനങ്ങൾ കവിസംഘം
സംസ്കൃതത്തിലും മലയാളത്തിലുമായി നിരവധി കൃതികൾ ഇദ്ദേഹം  രചിച്ചിട്ടുണ്ട്.
മാത്രമല്ല അക്കാലത്തെ ധാരളം വ്യക്തികൾക്ക് സാഹിത്യരചനയിൽ ഏർപ്പെടാനുള്ള പ്രചോദനവും സഹായവുമായിരുന്നു അദ്ദേഹം.
ഉത്തരകേരളത്തിലെ കവികളെ സംഘടിപ്പിച്ച് രൂപവൽക്കരിച്ച കവിസംഘം അദ്ദേഹത്തിന്റെ സാഹിത്യപോഷണത്തിന് ഉത്തമോദാഹരണമാണ്.
പുന്നശ്ശേരിനമ്പി നീലകണ്ഠശർമ്മ , കടത്തനാട്ട് കൃഷ്ണവാര്യർ, കടത്തനാട്ട് ശങ്കരവർമ്മരാജ, കടത്തനാട്ട് രവിവർമ്മത്തമ്പുരാൻ, വി.സി ബാലകൃഷ്ണപ്പണിക്കർ , കെ.സി നാരായണൻ നമ്പ്യാർ, തൈങ്ങോളിമഠം രാമൻ നമ്പ്യാർ, നാരങ്ങാപ്പുറത്ത് അപ്പുനമ്പ്യാർ, മണന്തല നീലകണ്ഠശർമ്മ, ചെറുവേറ്റ ഗോവിന്ദൻ നമ്പൂതിരി, നല്ലൂർക്കണ്ടി നാരായണൻ നമ്പൂതിരി, കോളിയോട്ടു മാധവവാര്യർ, നീലഞ്ചേരി ശങ്കരൻ നായർ, നാരങ്ങോളി ചിറയ്ക്കൽ നാരായണൻ നമ്പ്യാർ, തോട്ടക്കാട്ട് ഇക്കാവമ്മ , തോട്ടക്കാട്ട് ഗൗരിക്കെട്ടിലമ്മ, ചുനങ്ങാട്ട് ലക്ഷ്മിക്കുട്ടി അമ്മ, ഇ.
കെ ലക്ഷ്മിത്തമ്പുരാട്ടി, മാണിക്കോത്ത് നാരായണി അമ്മ തുടങ്ങിയവരൊക്കെ കവിസംഘത്തിലെ അംഗങ്ങളായിരുന്നു.
സംഘത്തിലെ സ്ത്രീ പ്രാതിനിധ്യം പ്രത്യേകം പരാമർശിക്കേണ്ടതുണ്ട്.
ഭാരതമഞ്ജരി
ഉദയവർമ്മരാജയുടെ നേതൃത്വത്തിൽ 1904ൽ നടന്ന ഭാരതമഞ്ജരീ വിവർത്തനം എടുത്തുപറയേണ്ട മറ്റൊരു സാഹിത്യസംരംഭമാണ്.
പ്രാചീന സംസ്കൃത കവിയായ ക്ഷേമേന്ദ്രന്റെ ഭാരതമഞ്ജരി പല കവികൾക്കായി വീതിച്ചുകൊടുത്ത് അവരെക്കൊണ്ട് ഭാഷാന്തരീകരിക്കുകയായിരുന്നു.
12000ൽ പരം ഗ്രന്ഥങ്ങളുള്ള കൃതിയാണ് ഭാരതമഞ്ജരി.
ഇതിൽ ആദിപർവ്വം ഉദയവർമ്മരാജതന്നെയായിരുന്നു തർജ്ജമ ചെയ്തത്.
ഇത് ഏതാണ്ട് 1500 ശ്ലോകങ്ങളോളം വരും.
കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ , കൊട്ടാരത്തിൽ ശങ്കുണ്ണി , വള്ളത്തോൾ നാരായണമേനോൻ , വരവൂർ ശാമുമേനോൻ, ടി. നാരായണൻ നമ്പി, കടത്തനാട്ടു കൃഷ്ണവാര്യർ, പി.വി കൃഷ്ണവാര്യർ, വി.സി ബാലകൃഷ്ണപ്പണിക്കർ, കെ.സി നാരായണൻ നമ്പ്യാർ, ഒടുവിൽ കുഞ്ഞികൃഷ്ണമേനോൻ, കുറ്റിപ്പുറത്ത് കേശവൻനായർ, തൈങ്ങോളിമഠം രാമൻ നമ്പ്യാർ, കടത്തനാട്ട് ശങ്കരവാര്യർ തുടങ്ങിയവരാണ് വിവർത്തനത്തിൽ പങ്കെടുത്തത്.
ഈ കൃതി മാസികാരൂപത്തിൽ പന്ത്രണ്ടു ലക്കങ്ങളായി പ്രസിദ്ധീകരിക്കാനാണ് ഉദ്ദേശിച്ചിരുന്നതെങ്കിലും ഉദയവർമ്മയുടെ അകാലചരമം നിമിത്തം മുഴുവനായും പ്രസിദ്ധീകരിക്കാൻ കഴിഞ്ഞില്ല.
ശാന്തിപർവ്വം വരെ പ്രസിദ്ധീകരിച്ചതായി  ചിലർ രേഖപ്പെടുത്തിയിട്ടുണ്ട്.
കൊടുങ്ങല്ലൂർ കുഞ്ഞിക്കുട്ടൻ തമ്പുരാന് മഹാഭാരതം സമ്പൂർണ്ണമായി വിവർത്തനം ചെയ്യാൻ പ്രേരണയായത് ഭാരതമഞ്ജരീവിവർത്തനമയിരുന്നു എന്ന് കെ.സി വീരരായൻരാജ സൂചിപ്പിച്ചിട്ടുണ്ട് .
ഭാഷാപോഷിണി സഭ
ഭാഷാപോഷിണി സഭയുടെ തുടക്കം മുതൽ അതിന്റെ അഭ്യുദയകാംക്ഷിയായിരുന്നു അദ്ദേഹം.
സ്ഥാപിച്ച് കവികളെ പ്രോത്സാഹിപ്പിച്ചും കവിസമ്മേളനങ്ങൾ നടത്തിയും ഇദ്ദേഹം ഭാഷാസാഹിത്യത്തെ വളർത്തി.
കൊല്ലവർഷം 1079 (1904) ചിങ്ങം 26, 27 തിയ്യതികളിൽ തലശ്ശേരി ബ്രണ്ണൻ കോളജിൽ വച്ചുനടത്തിയ ഭാഷാപോഷിണി സഭയുടെയുടെ ഏഴാം വാർഷികസമ്മേളനത്തിന്റെ മുഴുവൻ ചെലവുകളും വഹിച്ചത് ഉദയവർമ്മരാജയാണ്.
"ഇതിലേക്ക് അവിടേയ്ക്ക് 500ൽ പരം രൂപ ചെലവുവന്നിട്ടുണ്ടെന്നാണ് അറിവ്" എന്ന് കൊട്ടാരത്തിൽ ശങ്കുണ്ണി സൂചിപ്പിക്കുന്നു.
സമ്മേളനാനന്തരം അതിൽ പങ്കെടുത്ത മുഴുവൻ സാഹിത്യകാരന്മാരെയും കടത്തനാട്ടിലെ പുറമേരി കോവിലകത്തേക്ക് ക്ഷണിച്ചുവരുത്തുകയും എല്ലാവർക്കും ഓണപ്പുടവ സമ്മാനിക്കകുകയും ചെയ്തു.
പുസ്തകപ്രസാധനം ജനരഞ്ജിനി
മലയാള പത്രപ്രവർത്തന ചരിത്രത്തിൽ കടത്തനാട്ട് ഉദയവർമ്മയുടെ സ്ഥാനം അടയാളപ്പെടുത്തിയവയാണ് ജനരഞ്ജിനി , കവനോദയം , സാരോദയം എന്നീ മാസികകൾ.
189൦-ലാണ്  മലബാറിലെ ആദ്യ സാഹിത്യ മാസികയായ ജനരഞ്ജിനി ഇദ്ദേഹം ആരംഭിച്ചത്.
വ 1065 ൽ പാലക്കാടുനിന്ന് ഒരച്ചുക്കൂടം വിലയ്ക്കുവാങ്ങി ജനരഞ്ജിനി എന്ന പേരിൽ പുറമേരിയിലെ ആറോട്ടുമഠത്തിൽ സ്ഥാപിച്ചു.
ജനരഞ്ജിനി പ്രസ്സിൽനിന്നും 1066 കന്നി മാസം (1890) മുതലാണ് ജനരഞ്ജിനി മാസിക പുറത്തിറങ്ങിത്തുടങ്ങിയത്.
അന്ന് കേവലം പതിനെട്ടു വയസ്സുമാത്രം പ്രായമുണ്ടായിരുന്ന കെ.സി നാരായണൻ നമ്പ്യാരെയാണ് ഉദയവർമ്മത്തമ്പുരാൻ ജനരഞ്ജിനിയുടെ പത്രാധിപരായി നിയമിച്ചത്.
ജനരഞ്ജിനി നമ്പ്യാർ എന്നാണ് അക്കാലത്ത് എല്ലാവരും കെ.സി നാരായണൻ നമ്പ്യാരെ വിളിച്ചിരുന്നത്.
ആറുവർഷത്തോളം ഈ പ്രസിദ്ധീകരണം നിലനിന്നിരുന്നതായി രേഖപ്പെടുത്തിയിട്ടുണ്ട്.
കവനോദയം
കടത്തനാട്ട് ഉദയവർമ്മത്തമ്പുരാൻ 1893ലാണ് കവനോദയം ആരംഭിക്കുന്നത്.
ജനരഞ്ജിനി പ്രസ്സിലാണ് ഇത് ആദ്യം അച്ചടിച്ചിരുന്നത്.
അത്പിന്നീട് കോഴിക്കോട് സ്പെക്ടേറ്റർ പ്രസ്സിലേക്കുമാറ്റുകയുണ്ടായി.
ഒന്നിടവിട്ട മാസങ്ങളിലായിരുന്നു ഇത് പ്രസിദ്ധീകരിച്ചിരുന്നത്.
ആദ്യകാലങ്ങളിൽ മാസികയുടെ കവർപേജിൽ "കടത്തനാട്ടു പോർളാതിരി ഉദയവർമ്മ ഇളയതമ്പുരാന്റെ കൽപ്പനപ്രകാരം ഇരുവനാട് കെ. സി നാരായണൻ നമ്പ്യാരും കടത്തനാട്ട് കെ കൃഷ്ണവാര്യരും കൂടി പരിശോധിച്ച് ശരിപ്പെടുത്തുന്നത്" എന്ന് രേഖപ്പെടുത്താറുണ്ടായിരുന്നു.
ശ്രീലോകമാതാവനുകമ്പയാ ത- ന്നാലോകനത്താൽ കവനോദയത്തെ ഈ ലോകമൊട്ടുക്കു നടത്തിട്ടേ മാലോകരാനന്ദമിയന്നിടട്ടെ
എന്നശ്ലോകമാണ് കവനോദയത്തിന്റെ മുദ്രാവാക്യം.
ആദ്യ ചില പതിപ്പുകളിലൊഴികെ എല്ലാ പതിപ്പിലും ഈ ശ്ലോകം കവർ പേജിൽ ചേർത്തിരുന്നു.
പ്രാചീന സാഹിത്യഗ്രന്ഥങ്ങൾ കണ്ടെടുത്തു പ്രസിദ്ധപ്പെടുത്തുന്നതിൽ കവനോദയം പ്രവർത്തകർ പ്രത്യേകം നിഷ്കർഷിച്ചിരുന്നു.
മലയാളത്തിലെ അനർഘങ്ങളായ ഒട്ടനവധി ഗ്രന്ഥങ്ങൾ പുറത്തുകൊണ്ടുവന്നത് കവനോദയമാണ്.
ചന്ദ്രോത്സവം , ചെല്ലൂർ മാഹാത്മ്യം ചമ്പു, ഭാരതചമ്പു , രാമായണം ചമ്പു, ദക്ഷയാഗം ചമ്പു, ഭാഷാരാമായണം ചമ്പു , ഭാഷാകർണാമൃതം , ദേവീമാഹാത്മ്യം , ഉത്സവവർണ്ണനം തുടങ്ങിയവ ഉദാഹരണങ്ങൾ.
മലയാളത്തിലെ ആദ്യ സന്ദേശകാവ്യമായ ഭൃംഗസന്ദേശവും കവനോദയത്തിലാണ് പ്രസിദ്ധീകരിച്ചത്.
മലയാള ഗദ്യസാഹിത്യ ശാഖയ്ക്കും കവനോദയം നിസ്തുലമായ സംഭാവനകൾനല്കി.
സാഹിത്യ-ശാസ്ത്ര വിഷയങ്ങളിൽ ധാരാളം ലേഖനങ്ങൾ കവനോദയത്തിലൂടെ പുറത്തുവന്നു.
ഭാഷാഗവേഷണത്തിലും കവനോദയം മികച്ച സംഭാവനകളാണു നല്കിയത്.
പ്രാചീനകൃതികളെ അവതരിപ്പിച്ചുകൊണ്ട് അവയുടെ കർത്താവ്, കാലഘട്ടം തുടങ്ങിയവയെപ്പറ്റി ഗവേഷണസ്വഭാവത്തോടുകൂടിയ ധാരാളം ലേഖനങ്ങൾ 'കവനോദയം പ്രവർത്തകർ' എന്ന പേരിൽ പ്രസിദ്ധീകരിച്ചിരുന്നു.
മാത്രമല്ല നാണുവയ്യാ ശാസ്ത്രിയുടെ മുത്തുലക്ഷ്മി എന്നൊരു നോവലും കവനോദയത്തിൽ ഖണ്ഡശ്ശ പ്രസിദ്ധീകരിച്ചിരുന്നു.
വലിയകൃതികൾ പിന്നീട് പുസ്തകമാക്കാൻ തക്കവണ്ണം ഖണ്ഡം ഖണ്ഡമായിട്ടാണ് പ്രസിദ്ധീകരിച്ചിരുന്നത്. ' വൈദ്യം , ജ്യോതിഷം , കിളിപ്പാട്ട് , തുള്ളൽ , നാടകം , നോവൽ മുതലയ മലയാള ഗ്രന്ഥങ്ങളുടെ സംഗ്രഹമായ ഈ പുസ്തകമാലയിൽ ഓരോകുറി അറുപത്തിനാലു ഭാഗങ്ങളിൽ കൂടി അഞ്ച് കൃതികളിൽ കുറയാതെ ഉണ്ടായിരിക്കും' എന്ന് പുസ്തക ഘടനയെക്കുറിച്ച് കവനോദയത്തിന്റെ തന്നെ ചില ലക്കങ്ങളിൽ പരാമർശിച്ചിട്ടുണ്ട്.
പ്രാചീനവും നവീനവുമായി നാൽപ്പതിനേറെ കൃതികൾ കവനോദയത്തിലൂടെ പ്രസിദ്ധീകൃതമായിട്ടുണ്ട്.
സാരോദയം
വാർത്തകൾക്ക് പ്രാധാന്യം കൊടുത്തുകൊണ്ട് ഉദയവർമ്മത്തമ്പുരാൻ ആരംഭിച്ച പ്രസിദ്ധീകരണമാണ് സാരോദയം .
കോഴിക്കോട് സ്പെക്ടേറ്റർ പ്രസ്സിൽ നിന്നാണ് ഇത് അച്ചടിച്ചിരുന്നത്.